open-index/open-wikipedia-markdown huggingface dataset:
Կարմեն Սահակյան

**Կարմեն Թելմանի Սահակյան** (փետրվարի 2, 1957, Երևան, Հայաստան), հայ կենսաբան, հյուսվածաբան, կենսաբանական գիտությունների դոկտոր (2005), պրոֆեսոր (2014)։ Երևանի Մխիթար Հերացու անվան պետական բժշկական համալսարանի Հյուսավածաբանության ամբիոնի վարիչ։

## Կենսագրություն
Կարմենի Թելմանի Սահակյանը 1974 թվականին ավարտել է Երևանի Պուշկինի անվան թիվ 8 դպրոցը։ 1974 թվականին ընդունվել և 1979 թվականին կենսաբանի որակավորմամբ ավարտել է Երևանի Պետական համալսարանի Կենսաբանության ֆակուլտետը։

1980-1988թթ. աշխատել է ԵՊԲԻ հյուսվածաբանության ամբիոնին կից գիտահետազոտական լաբորատորիայում որպես ավագ լաբորանտ,

1988-1997թթ. աշխատել է նույն ամբիոնում որպես ասիստենտ,

1997-2005թթ. հյուսվածաբանության ամբիոնի դոցենտ,

1990թ. պաշտպանել է թեկնածուական թեզ «Բարձր ճնշման համախտանիշի պաթոգենետիկ օղակները (միկրոշրջանառու հունի թնդոկրին և իմուն համակարգերի փոփոխությունները)» թեմայով,

2005թ-ին պաշտպանել է դոկտորական թեզ «Թիրախ օրգաններում իմունաձևաբանական, նեյրոէնդոկրին և մետաբոլիկ շեղումները երկարատև ճնշման համախտանիշի պայմաններում» թեմայով՝ ստանալով կենսաբանական գիտությունների դոկտորի գիտական աստիճան,

2011-2012թթ. մայիսին մորֆոլոգիայի ամբիոնի վարիչի պաշտոնակատար,

2012թ. ապրիլից առ այսօր հյուսվածաբանության ամբիոնի վարիչն է,

2005թ.-առ այսօր հյուսվածաբանության ամբիոնի պրոֆեսոր։

## Անդամակցություն
2006-ից ԵՊԲՀ առաջնային նյութի և մեթոդների ստուգման փորձագիտական հանձնաժողովի անդամ
2006թ. Հայաստանի մորֆոլոգների ասցիացիայի անդամ

2011թ.-առ այսօր «Տեսական բժշկություն» 026 մասնագիտական խորհրդի անդամ է

2011թ. ԵՊԲՀ Մեծ գիտխորհրդի անդամ

2011թ. -առ այսօր Ռուսաստանի մորֆոլոգների կոորդինացիոն խորհրդի անդամ

2012-2014թթ. ստոմատոլոգիայի ֆակուլտետային խորհրդի անդամ

2012թ.-առ այսօր «Հյուսվածաբանություն և անատոմիա» թեկնածուական որակավորման քննական հանձնաժողովի անդամ

2013թ. -առ այսօր ԳԿԽ-ի անդամ է

2014թ. հունվարի 23-ին ստացել է պրոֆեսորի կոչում

2015թ- առ այսօր ԵՊԲՀ Հոգաբարձուների խորհրդի անդամ է

2002թ., 2007թ. և 2013թ. անցել է մասնագիտական որակավորման դասընթացներ։

2005թ. և 2010թ. պարգևատրվել է ԵՊԲՀ ոսկե մեդալներով

## Ծանոթագրություններ

Կատեգորիա:Հայ կենսաբաններ
Կատեգորիա:Հայ հյուսվածաբաններ
Համաքցան

մինի|<center> ժանգոտված համաքցան</center>
thumb|Համաքցան
thumb|Համաքցանի շուրթերը
thumb|Համաքցան առանց կտրող եզրի
**Համաքցան**, բազմաֆունկցիոնալ փականագործամոնտաժման ձեռքի գործիք, որը նախատեսված է խողովակները և տարբեր ձևերի մանրակները սեղմելու և բռնելու համար։

Համաքցանը, ի տարբերություն տափաշուրթի, ունի մեկ կամ երկու զույգ ատամնավոր փորոք՝ գլանաձև մանրակներ բռնելու և պտտելու համար, ինչպես նաև ծրատ՝ և՛ հարթ մասի, և՛ փորոքների վրա։

Համաքցանը, որի բռնակները ծածկված են մեկուսիչով, մեկուսացված գործիք է և կարող է օգտագործվել մինչև 1000 Վ լարման տակ էլեկտրական աշխատանքներ կատարելու համար։ Այլ գործիքները, որոնք չունեն հատուկ մեկուսիչ պատյան, կոչվում են փականագործական գործիքներ։

Համակցված համաքցանների բռնակներից մեկն ավարտվում է պտուտակահանով, իսկ մյուսը՝ հերյունով (դակիչով) կամ խաչաձև պտուտակահանով։ Կան նաև ծալովի համաքցաններ — բազմաֆունկցիոնալ գործիքներ, որոնք ներառում են բազմաթիվ տարբեր գործիքներ։

## Կիրառում
* Փոքր մանրակների սեղմում մշակման ժամանակ (օգտագործվում է որպես ձեռքի մամլակ)։
* Լարերի վրա միակցիչների (սեղմակների) շրջասեղմում հատուկ գործիքի բացակայության դեպքում։
* Շիկացած առարկաների բռնում (օգտագործվում է որպես հալքանոթային ունելի)։
* Ի տարբերություն տարածված կարծիքի, մանեկները պետք չէ պտտել համաքցանով. դրանց նիստերը մեծ հավանականությամբ կփչացվեն։

## Ծանոթագրություններ

## Գրականություն
* Пассатижи // Товарный словарь / И. А. Пугачёв (главный редактор). — М.: Государственное издательство торговой литературы, 1959. — Т. VI. — Стб. 721

Կատեգորիա:Փականագործական գործիքներ
Կովսական (համայնք, Քաշաթաղի շրջան)

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ
**Կովսական**, քաղաքային համայնք Արցախի Հանրապետության Քաշաթաղի շրջանում։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո և Արցախի Հանրապետության կողմից համարվում է օկուպացված։

## Աշխարհագրություն
Համայնքը տեղաբաշխված է Արցախի Հանրապետության հարավարևմտյան մասում։ Ունի հարթավայրային տեղանք և զբաղեցնում է 21273,3 հա տարածք, որից 14494,3 հա-ը՝ անտառային նշանակության։ Համայնքի սահմաններով է հոսում Ողջի գետը։

Բերձոր շրջկենտրոնից հեռու է 100 կմ, իսկ մայրաքաղաք Ստեփանակերտից` 147 կմ։

## Վարչատարածքային բաժանում և համայնքային կյանք
Համաձայն Արցախի Հանրապետության վարչատարածքային բաժանման՝ Կովսական համայնքն իր մեջ ներառում է Կովսական քաղաքը և Դիցմայրի ու Քարատակ գյուղերը։

Համայնքում գործում էր քաղաքապետարան, բուժկետ, միջնակարգ և արվեստի դպրոցներ։

Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ։

Գործում էր ինքնահոս ջրամատակարարման համակարգ, որը սնվում էր 3 ակունքից։ Առկա էին նաև խմելու ջրի համար պիտանի շուրջ 10 անհատական ջրհորներ, որոնցից 8-ը գտնվում էին Կովսական քաղաքում, 2-ը՝ Դիցմայրի գյուղում։ Համայնքի վարչական տարածքով էր հոսում «Կովսական 1» և «Կովսական-Աջափնյակ 1», «Կովսական-Աջափնյակ 2» և «Դիցմայրի» ոռոգման ջրատարները։

Համայնքային ճանապարհների մի մասը ասֆալտապատ էին, երկրորդային ճանապարհները՝ բնահողային և խճից։

Համայնքը միացված էր հանրապետության տրանսպորտային կապին, գործել է Կովսական-Երևան-Կովսական, Կովսական-Ստեփանակերտ-Կովսական և Կովսական-Բերձոր-Կովսական  երթուղիները։

## Բնակչություն
Կովսական համայնքի բնակչությունը 2015 թվականի դրությամբ կազմել է 671 մարդ։ Նույն թվականի դրությամբ Կովսական քաղաքում բնակվել է 544 մարդ, որոնք կազմել են 149 տուն։ Դիցմայրի գյուղում բնակվել է 94 մարդ, որոնք կազմել են 28 տնտեսություն։ Քարատակ գյուղում բնակվել է 33 մարդ, որոնք կազմել են 8 տուն։

## Տնտեսություն
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։

## Ծանոթագրություններ

Կատեգորիա:Քաշաթաղի շրջանի համայնքներ
Ֆակունդո Մեդինա

**Ֆակունդո Ակսել Մեդինա** (, ), արգենտինացի ֆուտբոլիստ, «Լանս» ակումբի և Արգենտինայի ֆուտբոլի ազգային հավաքականի պաշտպան։ 2019 թվականի Պանամերիկյան խաղերի չեմպիոն։ Տոկիոյի օլիմպիական խաղերի մասնակից։

## Ակումբային կարիերա
Մեդինան «Ռիվեր Փլեյթ» ֆուտբոլային ակումբի սան է։ 2018 թվականի սկզբին Ֆակունդոն Կորդովայից տեղափոխվել է «Տալյերես»։ Օգոստոսի 12-ին «Բոկա Խունիորս»-ի դեմ խաղում նորամուտ է ունեցել Արգենտինայի ֆուտբոլի առաջնությունում։ 2020 թվականի փետրվարի 25-ին «Ուրականա»-ի դեմ խաղում Ֆակունդոն իր առաջին գոլն է խփել «Տալյերես»-ի կազմում։

2020 թվականի ամռանը Մեդինան տեղափոխվել է Ֆրանսիայի «Լանս» ակումբ։ Օգոստոսի 23ին «Նիս»-ի դեմ խաղում նորամուտ է ունեցել Ֆրանսիայի ֆուտբոլի առաջնությունում։ Սեպտեմբերի 13-ին «Լորիանա»-ի դեմ խաղում Ֆակունդոն խփել է իր առաջին գոլը «Լանս» ակումբի կազմում։

## Միջազգային կարիերա
2019 թվականին Արգենտինայի երիտասարդական հավաքականի կազմում Մեդինան մասնակցել է Չիլիիում Հարավային Ամերիկայի երիտասարդական առաջնությանը։ Մրցաշարում խաղացել է Պարագվայի, Պերուի, Վենեսուելայի, Կոլումբիայի, Բրազիլիայի, Էկվադորի երկու անգամ՝ Ուրուգվայի երիտասարդական հավաքականների դեմ խաղերում։

Նույն թվականին Մորենոն մասնակցել է Լեհաստանում աշխարհի երիտասարդական առաջնությանը։ Մրցաշարում խաղացել է Պորտուգալիայի, Հարավային Կորեայի, Հարավաֆրիկյան հանրապետության և Մալիի երիտասարդական հավաքականների դեմ խաղերում։

2019 թվականին Մեդինան Արգենտինայի օլիմպիական հավաքականի կազմում դարձել է Պերուում Պանամերիկյան խաղերի հաղթող։ Մրցաշարում խաղացել է Մեքսկայի, Պանամայի, Ուրուգվայի և Հոնդուրասի երիտասարդական հավաքականների դեմ խաղերում։

2020 թվականի հոկտեմբերի 13-ին Բոլիվիայի հավաքականի դեմ աշխարհի 2022 թվականի առաջնության ընտրական խաղում Մեդինան նորամուտն է նշել Արգենտինայի հավաքականում։

2021 թվականին Արգենտինայի օլիմպիական հավաքականի կազմում Մեդինան մասնակցել Է Տոկիոյի Օլիմպիական խաղերին։ Մրցախաղում խաղացել է Ավստրալիայի, Եգիպտոսի և Իսպանիայի օլիմպիական հավաքականների դեմ խաղերում։ Եգիպտացիների դեմ խաղում Ֆակունդոն խփել է գոլ։

## Ձեռքբերումներ
**Ակումբային**

**Արգենտիանայի ֆուտբլի օլիմպիական հավաքական**

* Պանամերիկյան խաղերի հաղթող՝ 2019

## Ծանոթագրություններ

## Արտաքին հղումներ
* Профиль на сайте «Тальерес»
* Профиль на сайте «Ланса»

Կատեգորիա:Լանսի ֆուտբոլիստներ
Կատեգորիա:Ռիվեր Փլեյթի ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Trussardi

**Trussardi**, իտալական նորաձևության տուն, որը թողարկում է «լյուքս» դասի հագուստ, աքսեսուարներ և օծանելիք։

2020 թվականի հոկտեմբերի 26-ից *Trussardi*-ի գլխավոր տնօրենը Սեբաստիան Զուլն է, իսկ կրեատիվ տնօրենի պաշտոնը 2021 թվականից կիսում են Սերհատ Իշիկը և Բենջամին Ալեքսանդր Հուսեբին։

## Պատմություն
[160 px|left|thumb|Trussardi-ի [տարբերանշանը]]

Ապրանքանիշը հիմնադրվել է Բերգամոյում։ 1911 թվականին Դանթե Տրուսարդին բացել է ձեռնոցների վերանորոգման և պատրաստման արհեստանոց։ Այն հայտնի է դարձել շնորհիվ բարձրորակ կաշվի վերամշակման։ 1970 թվականին Դանթե Տրուսարդիի մահից հետո ընկերությունը անցել է նրա եղբորորդու՝ Նիկոլա Տրուսարդիի ձեռքը։ Ապրանքանիշի նոր սեփականատերը մինչ այդ ավարտել է համալսարանը և ստացել տնտեսագետի աստիճան։ Նիկոլան որոշել է ակտիվորեն զարգացնել արտադրությունը։ Այդ նպատակով մանրամասն ուսումնասիրել է կաշվի մշակման եղանակները։

1973 թվականին հայտնվել է *Trussardi* լեյբլը։ 1983 թվականին լույս է տեսել պրետ-ա-պորտեի կանացի հագուստի առաջին հավաքածուն, որի ցուցադրություններն անցկացվել են Միլանի պոդիումներում։ 1986 թվականին սկսել Է թողարկվել *Trussardi Action* գիծը, 1988 թվականին հայտնվել է *Trussardi Jeans* նոր գիծը, իսկ 1989 թվականին՝ *Trussardi Sport* գիծը։

1991 թվականին Հռոմում առաջին անգամ ցուցադրվել է *Trussardi Couture* հավաքածուն։ 1996 թվականը նշանավորվել է t-Store-ի հավաքածուի ի հայտ գալով։

## Ծանոթագրություններ

Կատեգորիա:1911 հիմնադրումներ
Կատեգորիա:Իտալիայի արտադրող ընկերություններ
Կատեգորիա:Իտալիայի ընկերություններ
Աննա Պողիկյան

**Աննա Պողիկյան** (), եգիպտահայ ժամանակակից առաջատար նկարչուհիներից մեկը։

## Կենսագրություն
Աննա Պողիկյանն ունի հայկական ծագում։ Նա մշտապես տեղափոխվել է աշխարհի տարբեր քաղաքներ՝ Եգիպտոսից Կանադա, Հնդկաստանից Ֆրանսիա։ Նա քաղաքագիտություն է սովորել Կահիրեի Ամերիկյան համալսարանում և արվեստ ու երաժշտություն՝ Մոնրեալի Կոնկորդիա համալսարանում (Կանադա)։ Նկարչուհին ուսումնասիրում է այնպիսի թեմաներ, ինչպիսիք են բամբակի առևտրի պատմությունը, աղի առևտուրը և եգիպտացի հույն բանաստեղծ Կոնստանտինոս Կավաֆիսի կյանքը։

2017 թվականին նա անհատական ցուցահանդեսներ է ունեցել Ռիվոլի ամրոցում և *Index-The Swedish Modern Art Foundation*-ում (Ստոկհոլմ)։ Նա առաջադրվել է *Artes Mundi*-ի 8-րդ մրցանակին, որը Մեծ Բրիտանիայում ժամանակակից արվեստի խոշորագույն մրցանակներից մեկն է։

Նրա աշխատանքները եղել են մի քանի միջազգային խմբակային ցուցահանդեսների մաս, այդ թվում՝

* Դոս դե Մայո կենտրոն, Մադրիդ (2016)
* Վան Աբբե թանգարան, Էյնդհովեն (2015)
* Վենետիկի բիենալեի հայկական տաղավար (2015)
* Ստամբուլի բիենալե (2015)
* Ժամանակակից արվեստի նոր թանգարան, Նյու Յորք (2014)
* Սան Պաուլուի բիենալե (2014)
* Documenta 13, Կասսել (2012)

Նրա աշխատանքները գտնվում են հետևյալ հավաքածուներում.

* Ժամանակակից արվեստի թանգարան (Նյու Յորք)|Ժամանակակից արվեստի թանգարան (MoMA), Նյու Յորք
* Գուգենհայմ, Աբու Դաբի
* Չիկագոյի արվեստի ինստիտուտ
* Ժամանակակից արվեստի թանգարան Ռիվոլի ամրոցում, Թուրին
* Վան Աբբե թանգարան, Էյնդհովեն

## Ծանոթագրություններ

Կատեգորիա:Եգիպտահայ նկարիչներ
Կատեգորիա:Հայերը Կահիրեում
Արմին Կիոմյագի

մինի|Արմին Կիոմյագին 2018 թվականին
**Արմին Կիոմյագի** (, ), էստոնացի գրող և սցենարիստ։ Վեց գրքի հեղինակ, այդ թվում՝ երկու վեպի և չորս պատմվածքների ժողովածուի։ Մոր կողմից հայ է։

## Կենսագրություն
Արմին Կիոմյագին ծնվել է 1969 թվականի հուլիսի 5-ին Մոլդովայում, հայ մոր՝ Աննա Փափազյանի և էստոնացի հոր ընտանիքում։ Երբ Արմինը երկու ամսական էր, ընտանիքը տեղափոխվել է Էստոնիա։

Մոր հայկական ընտանիքը Տրապիզոն նավահանգստային քաղաքից է։ 18-րդ դարում նրանք տեղափոխվել են Աբխազիա, որտեղ ծնվել է մայրը։ Նրանք երբեք չեն ապրել Հայաստանում։ Պապը՝ Մխիթար Փափազյանը, եղել է ծխախոտի արդյունաբերության բարձր որակավորում ունեցող մասնագետ և այդ պատճառով աշխատել է շատ երկրներում՝ Վրաստանում, Ռուսաստանում, Բուլղարիայում, Մոլդովայում։ Ընտանիքն էլ նրա հետ մեկնել է այդ երկրներ։

## Գրական կարիերա
Արմին Կիոմյագին սկսել է գրել 2003 թվականին, երբ երեսունչորս տարեկան էր։

Նրա առաջին գիրքը, որը հրատարակվել է 2005 թվականին, *«Amatöör»* («Սիրողական») վերնագրով պատմվածքների ժողովածուն էր։ Այդ ժողովածուի կարճ պատմվածքը՝ *«Anonüümsed Logistikud»* («Անանուն լոգիստիկները»), 2006 թվականին արժանացել է կարճ պատմվածքների համար շնորհվող Ֆրիդեբերտ Տուգլասի մրցանակին, իսկ 2008 թվականին այդ պատմվածքի հիման վրա նկարահանվել է ֆիլմ։

2006 թվականին նա հրատարակել է պատմվածքների մեկ այլ ժողովածու՝ *«Nägu, mis jäi üle»* («Դեմք, որը մնացել է»)։ Դրան հաջորդել է 2009 թվականին գրված նրա առաջին վեպը՝ *«Pagejad»* («Փախածները»), իսկ 2011 թվականին՝ երկրորդ՝ *«Hea Firma»* («Լավ ընկերությունը») վեպը։

2012 թվականին Արմին Կիոմյագին իր ներդրումն է ունեցել *«Dalkey Archive Press»*-ի հրատարակած *«Լավագույն եվրոպական գեղարվեստական գրականություն 2012*» հրատարակության մեջ, որը եվրոպացի գրողների նոր գեղարվեստական ստեղծագործությունների ժողովածու է։

2015 թվականին Արմին Կիոմյագիի *«Լուի Վուտոն»* ձեռագիրը հաղթել է Էստոնիայի գրողների միության վեպի մրցույթում։

## Մատենագիտություն
* *Amatöör (Սիրողական)* (2005)
* *Nägu, mis jäi üle (Դեմք, որը մնացել է)* (2005)
* *Pagejad (Փախածները)* (2009)
* *Hea Firma (Լավ ընկերությունը)* (2011)
* *Best European Fiction 2012 (Լավագույն եվրոպական գեղարվեստական գրականություն 2012)* (2012)
* *Lui Vutoon (Լուի Վուտոն)* (2015)

## Ծանոթագրություններ

## Արտաքին հղումներ
* Արմին Կըոմյագի. «Խառը ծագումն ունի իր առավելությունները»

Կատեգորիա:Ապրող անձինք
Կատեգորիա:Գիտաֆանտաստիկ գրողներ
Կատեգորիա:Էստոնացի արձակագիրներ
Կատեգորիա:Էստոնացի գրողներ
Ստեֆանի Թենսի

**Ստեֆանի Թենսի-Աբգար** (, ), հայկական արմատներով հոլանդացի դերասանուհի, հեռուստահաղորդավարուհի, մոդել և գեղեցկության մրցույթի տիտղոսակիր, որը թագադրվել է «Միսս Տիեզերք Նիդերլանդներ 2013»-ում և ներկայացրել է իր երկիրը «Միսս Տիեզերք 2013» մրցույթում։ Մոդելի և պրեզենտատորի կարիերան դադարեցրել է 2014 թվականի վերջին՝ սկսելով սեփական բիզնեսը, որը կոչվում է «Tency Productions»։ Նա հաղորդումներ է պատրաստում հոլանդական RTL 4 կոմերցիոն հեռուստաալիքի համար։

2016 թվականին Թենսին դարձել է Անդրե Հազես Կրտսերի օգնականը «Հաջողության անիվ» (Rad van Fortuin in Dutch) խաղում, որը հեռարձակվում է SBS-ով։

## Կենսագրություն
### Վաղ կյանք
Ստեֆանի Թենսին ունի ինդոնեզական, գերմանական և հայկական ծագում։ Առօրյա կյանքում նա գործածում է հոր հայկական Աբգար (Աբգարյան) ազգանունը, իսկ պոդիումում և բիզնեսում նա ներկայանում է կիսագերմանուհի, կիսաինդոնեզուհի մոր ազգանունով։

Դեռահաս տարիքում Ստեֆանին ընդունվել է Ամստերդամի *Akademie Vogue* դիզայներական ակադեմիան։ Միաժամանակ նա մասնակցել է գեղեցկության մրցույթների։ 22-ամյա աղջիկը 2013 թվականին ստացել է «Միսս Նիդերլանդներ» տիտղոսը՝ ստանալով երկիրը «Միսս Տիեզերք» մրցույթին ներկայացնելու հնարավորություն։

Թենսին ուսումնասիրել է նորաձևության ոճի մեդիան։ Նա աշխատել է որպես մոդել և հաղորդավար/դերասանուհի հոլանդական հեռուստատեսությունում։ Նա նաև *Free a Girl*-ի և *Energy4All*-ի դեսպանն է։

### Միսս Նիդերլանդներ 2013
Միսս Հյուսիսային Հոլանդիա Թենսին 2012 թվականի դեկտեմբերի 10-ին թագադրվել է «Միսս Նիդերլանդներ 2013» մրցույթում, իսկ ավելի ուշ՝ 2013 թվականի նոյեմբերի 9-ին ներկայացրել է Նիդերլանդները «Միսս Տիեզերք 2013»-ում՝ զբաղեցնելով 18-րդ տեղը։

## Անձնական կյանք
Ըստ Ստեֆանիի ինստագրամյան էջի՝ այժմ նա բնակվում է Ամստերդամում։ Իր 30-ամյակի օրը՝ 2020 թվականի դեկտեմբերի 12-ին, նա Ինստագրամում հայտարարել է իր ընկերոջ՝ հոլանդացի գործարարի հետ նշանադրության մասին։

Ստեֆանին զբաղվում է բարեգործական գործունեությամբ՝ օգնելով հիվանդ երեխաներին։

Տիրապետում է հոլանդերենի, անգլերենի և իսպաներենի։ Հայերեն գիտի մի քանի նախադասություն։

## Ծանոթագրություններ

Կատեգորիա:Ապրող անձինք
Կատեգորիա:Հոլանդացի դերասանուհիներ
Կատեգորիա:Հոլանդացի հաղորդավարներ
Կատեգորիա:Հոլանդացի մոդելներ
Հրվանդան

[thumb|280px|[Դեժնյովի հրվանդան (Ռուսաստանի Դաշնություն) և Ուելսի արքայազնի հրվանդան(ԱՄՆ)]]
**Հրվանդան**, ծովում, լճում, գետում սուր անկյունով ձգվող ցամաքամաս։ Կարող է կազմված լինել ինչպես հիմնաքարից, այնպես էլ ողողատից։

## Կազմավորում
Հրվանդանները, որպես կանոն, իրենց գոյության համար պարտական են էրոզիայի գործընթացներին։ Հրվանդանի արտաքին տեսքի նախապայմանն առափնյա գծում ինչպես փափուկ, այնպես էլ կարծր ժայռերի առկայությունն է։ Փափուկ ապարները, օրինակ՝ ավազը, ալիքների ազդեցության տակ քայքայվում են շատ ավելի արագ, քան կարծրները։ Արդյունքում ձևավորվում է հրվանդան։

## Երկրաբանություն և աշխարհագրություն
Հրվանդանների ձևավորումը, որպես կանոն, տեղի է ունենում առափնյա գծի խորդուբորդ հատվածներում, որտեղ փափուկ և կարծր ժայռերը հերթափոխով դասավորված են ճերմակ ալիքի ճակատին ուղղահայաց շարքերով։ Հրվանդանի տեսքը հանգեցնում է նրան, որ ալիքային էներգիայի մեծ մասը փոխանցվում է դրան։ Արդյունքում ալիքի էներգիան չի հասնում ափամերձ գիծ, այլ ազդում է հրվանդանի վրա, ինչը երբեմն առաջացնում է հրվանդանի ձևի փոփոխություն՝ վերածելով այն քարանձավի կամ բնական կամարի։

## Հայտնի հրվանդաններ
* Մատապան հրվանդան (Տենարոն հրվանդան) - Հունաստան (հիշատակվում է հին հունական լեգենդներում)
* Գելլես հրվանդան - Թուրքիա (Գալիպոլի թերակղզի)
* Բարեհուսո հրվանդան կամ Փոթորիկների հրվանդան - Հարավաֆրիկյան Հանրապետություն
* Ագուլհաս հրվանդան (Ագուլյաս) (Cape Agulhas) - Հարավաֆրիկյան Հանրապետություն (Աֆրիկայի ամենահարավային կետը)
* Սեյշաս հրվանդան - Բրազիլիա (Բրազիլիայի ամենաարևելյան հրվանդանը)
* Գվարդաֆույ հրվանդան - Սոմալի (Աֆրիկյան մայրցամաքի ամենաարևելյան հրվանդանը)
* Ռաս Հաֆուն հրվանդան կամ Էլեֆանտ (Փիղ) հրվանդան - Սոմալի (Սոմալիի ամենահյուսիսային կետը, Ադենի ծոցի սահմանը, կարծես պառկած փիղ է)
* Հոռն հրվանդան - Չիլի
* Դեժնյովի հրվանդան - Ռուսաստան
* Ուելսի արքայազնի հրվանդան - ԱՄՆ (Ալյասկա)
* Ֆինիսթեր հրվանդան - Իսպանիա
* Կանավերալի հրվանդան - ԱՄՆ (Ֆլորիդա)

## Աշխարհագրական և պատմական իրադարձություններ, որոնք տեղի են ունենում հայտնի հրվանդաններում

## Ծանոթագրություններ

Կատեգորիա:Հրվանդաններ
Կատեգորիա:Ռելիեֆի տեսակներ
Կատեգորիա:Աշխարհագրական եզրեր
Կատեգորիա:Ֆիզիկական աշխարհագրություն
Կատեգորիա:Աշխարհագրություն
Միցկի

**Միցկի Միյավակի** (անգլ՝ *Mitski* *Miyawaki*, ի ծնե անուն **Միցուկի Ֆրենսիս Լեյքոք** (անգլ՝ *Mitsuki Francis Laycock* սեպտեմբերի 27 1990, Միե, Ճապոնիա) ճապոնա-ամերիկացի երգիչ և երգահան։ Միցկին ինքնուրույն թողարկեց իր առաջին երկու ալբոմները՝ «Lush» (2012) և «Retired from Sad, New Career in Business»    (2013)։ Նա ձայնագրել է դրանք *Purchase College’s Conservatory of Music* երաժշտական կոնսերվատորիայում սովորելիս։ Կոնսերվատորիան ավարտելուց հետո նա թողարկեց իր երրորդ ստուդիական ալբոմը՝ «Bury Me at Makeout Creek» (2014), Double Double Whammy-ի միջոցով։ Այնուհետև 2015 թվականին նա պայմանագիր կնքեց Dead Oceans-ի հետ, որտեղ թողարկեց «Puberty 2» (2016), «Be the Cowboy» (2018) և «Laurel Hell» (2022) ալբոմները։ The Guardian-ը նրան անվանել է Միացյալ Նահանգների «լավագույն երիտասարդ երգահան»։

## Կենսագրություն
Միցկի Միյավակին ծնվել է 1990 թվականի սեպտեմբերի 27-ին Ճապոնիայում։ Նա հաճախ էր տեղափոխվում իր հոր աշխատանքի պատճառով, որն աշխատում էր ԱՄՆ Պետական դեպարտամենտում։ Նախքան Միացյալ Նահանգներում հաստատվելը նա ապրել է տասներեք երկրներում, այդ թվում՝ Չինաստանում, Թուրքիայում, Մալայզիայում, Չեխիայում և Կոնգոյի Դեմոկրատական Հանրապետությունում։ Նա ավագ դպրոցում երգել է երգչախմբում և 18 տարեկանում գրել է իր առաջին երգը։

2019 թվականին նա ընդհատեց իր ակտիվ երաժշտական գործունեությունը` շուրջ հինգ տարի գրեթե առանց դադարի տևած շրջագայություններից հետո։ Նրա երկրպագուները շատ հիասթափված էին և շատ գրառումներ էին անում նրա հեռանալու մասին, ուստի Միցկին հայտարարեց, որ չի պատրաստվում թողնել երաժշտությունը. սակայն, այդ ժամանակ նա իսկապես պատրաստվում էր ընդմիշտ ավարտել իր կարիերան։

## Անձնական կյանք
Միցկին արտացոլում է իր միջմշակութային ինքնությունը որպես «կիսով չափ ճապոնացի, կիսով չափ ամերիկացի, բայց ոչ ամբողջությամբ», մի զգացում, որը հաճախ արտացոլվում է նրա երաժշտության մեջ, որը երբեմն քննարկում է պատկանելության հարցերը։ Միցկին համարյա թե երբեք չի օգտագործում սոցիալական ցանցեր, նրա փոխարեն դրանք ղեկավարում են իր մենեջերները։ Ըստ Միցկիի, սոցիալական ցանցերը վատ են ազդում նրա ինքնագնահատականի վրա։

Միցկին ապրում է Նեշվիլում։ Նա վեգան է, սիրում է սարսափ ֆիլմեր, ունի ընտանի կատուներ։

Նա չի կիսվում իր անձնական կյանքի մանրամասներով, Rolling Stone-ին տված հարցազրույցում նա նույնիսկ հրաժարվել է նշել իր երկու կատուների մականունները։

## Սկավառակագրություն
Ստուդիական ալբոմներ`

* *Lush* (2012)
* *Retired from Sad, New Career in Business* (2013)
* *Bury Me at Makeout Creek* (2014)
* *Puberty 2* (2016)
* *Be the Cowboy* (2018)
* *Laurel Hell (2022)*

## Ծանոթագրություններ

Կատեգորիա:Ճապոնացի երգչուհիներ
Կատեգորիա:Ամերիկացի երգահաններ
Կատեգորիա:Բեմական կեղծանուններ
Կատեգորիա:21-րդ դարի ամերիկացի երգչուհիներ
Կատեգորիա:Ամերիկացի ինդի ռոք երաժիշտներ
Կատեգորիա:Ամերիկացի կին կոմպոզիտորներ
Կատեգորիա:Ամերիկացի կին երաժիշտներ
Գրամշի

**Գրամշի** (), Կենտրոնական Ալբանիայի Էլբասանի շրջանում հնագույն քաղաք և ինքնավար մարզ։ Բնակչությունը ըստ 2011 թվականի մարդահամարի կազմել է 24231 բնակիչ։ Քաղաքից են ծագել իտալացի կոմունիստ Անտոնիո Գրամշիի նախնիները։

Քաղաքային շրջանը ձևավորվել է 2015 թվականին տեղական բարեփոխումների ժամանակ Գրամշի, Կոդովջատ, Կուկուր,Կուշովե, Լենիե, Պիշայ, Պորոչան, Սկենդերբեգա, Սուլթ և Թունջա քաղաքային շրջանների ոչնչացման հետևանքով։ Գրամշին դարձավ վարչական կենտրոն։ Ըստ 2011 թվականի մարդահամարի տվյալներով բնակչությունը 739,22 կմ² ընդհանուր մակերեսով տարածքի համար կազմում էր 24231 մարդ։ Նախկին քաղաքային շրջանի բնակչությունը 2011 թվականի մարդահամարի տվյալներով կազմում էր 8440 մարդ։

Քաղաքը տրանսպորտային կապեր ունի Էլբասան, Կորչա, Պոգրադեց, Չորովոդա, Լիբրաջ և Բերատ քաղաքների հետ։ Գրամշիով հոսում է Դևոլի գետը։

## Պատմություն և ստուգաբանություն
Օսմանյան կայսրության ժամակաշրջանում և մինչև 1912 թվականին Ալբանիայի անկախության հռչակումը քաղաքը թուրքերենով հայտնի էր որպես Grameç։

Հին ժամանակներում Գրամշին բնկեցված է եղել, ինչի մասին վվկայում են հնագիտական գտածոները, որոնք պատրաստվել էին Tuma e Cerujës թմբուկներում։

Միջնադարում տարածքը եղել է ֆեոդալ Ջորջ Արիանիտի ազդեցության տակ։ Օսմանյան կառավարման ժամանակ այս տարածքը Օսմանյան կայսրության վարչական միավորումն էր (Kaza)՝ Էլբասանի թուրքական նահանգի կազմում և մտնում էր Մանաստիրի վիլայեթի մեջ։

1912-1947 թվականներին քաղաքը եղել է Գրամշիի տարածքի կենտրոնը։ Այն ժամանակ նոր վարչական բաժանման ներդրամբ այն դարձավ Գրամշի շրջանի վարչական կենտրոնը, որում տեղակայացված էին կառավարման տարբեր հաստատություններ։

Գրամշին քաղաքի կարգավիճակ է ստացել 1960 թվականի հոիլիսի 10-ին։ 1965 թվականին եղել է մունիցիպալիտետ։

## Տնտեսությունը և մշակույթը
Կոմունիզմի շրջանում քաղաքում տեղակայված էր ռազմական տեխնիկայի արտադրության գործարաններից մեկը։ 1980 թվականի Դևոլի գետի վրա սկսվեց հիդրոէլեկտրակայանի շինարարությունը, որը դադարեցվեց կոմունիստական առաջնորդ Էնվեր Հոջայի մահից հետո, որից հետո սկսվեց անցումային շրջանը մինչև 1990-ական թվականները, ինչն էլ ավարտվեց այդ համակարգի փլուզմամբ։

2013 թվականին հոկտեմբերին արձանագրվել է քաղաքապետարանի բարձր պարտքի և մոտալուտ սնանկության մասին։

Քաղաքն ունի սեփական ֆուտբոլային ակումբ «Գրամշի» ֆուտբոլային ակումբը։

## Հայտնի մարդիկ
* Հայտի ճարտարապետ Կասեմին ծնվել է 16-րդ դարում 
* Իսմայիլ Քեմալի Գրամշին Ալբանիայի անկախության հռչակագիրը ստորագրողներից մեկն է
* Հայտնի իտալացի քաղաքական գործիչ Անտոնիո Գրամշիու արմատները Գրամշիից են

## Ծանոթագրություններ

Կատեգորիա:Ալբանիայի քաղաքներ
Կատեգորիա:Եվրոպայի քաղաքներ
Կատեգորիա:Էլբասանի գավառ
Ազեմմուր

thumb|right|250px|Ազեմմուրը Ուեմ-էր-Ռբիյա գետից
thumb|right|250px|Լքված սինագոգան Ազեմմուրում

**Ազեմմուրը** (, *Азимур*)‎,  քաղաք Մարոկկոյում։ Գտնվում է Ում-էր-Ռիբյա գետի ձախ ափին Ատլանտյան օվկիանոսին միախառնվելու մոտ, Էլ Ջադիդա քաղաքից 16 կմ հյուսիս-արևելք և Կասաբլանկա քաղաքից՝ 72 կմ հարավ-արևմուտք։ Անվանունը գալիս է Լիբյա-բերբերական azemmur ձիթենի բառից։ Քաղաքը պահպանել է 1362 թվականին միջնադարյան տեսքը, որը շրջապատված է չորս դարպասներով։

Քաղաքի հիմնադրման տարեթիվն անհայտ է, ավելին, անհայյտ է՝ երբ է այն կառուցվել փյունիկյան կամ հռոմեական ժամանակներում, թե հենց բերբերների կողմից։ Քաղաքը իսլամացվել է 667 թվականին։ Հետագայում այն մշտապես կախված էր Մաղրիբի տարբեր նահանգներից, մասնավորապես 1144 թվականին այն կործանվեց Ալ-Մորավիների պետության կողմից Ալմոհանդների հետ իրենց մրցակցության շրջանակներում։ Իսլամական աստվածաբան Ալ-Շուայբի՝ 1176 թվականին մահից հետո սկսեց համարվեց քաղաքի հովանավոր սուրբը։ 1461թվականին Ազեմմուրը կրկին ամրացվել է։

1480 թվականից սկսած եվրոպացիները, նախ իսպանացիները, սկսեցին հարձակվել Ազեմմուրի վրա, որը գտնվում էր Մաղրիբի ամենամեծ գետերից մեկի գետաբերանում և, հետևաբար, մեծ ռազմավարական նշանակություն ուներ, իսկ 1461 թվականին քաղաքը գրավվեց պորտուգալիացիների կողմից։ Ազեմմուրի բնակիչները դարձան Պորտուգալիայի թագավոր Ժոան 2-րդ Կատարյալի վասալները և 1481 թվականին ստիպված եղան տուրք վճարել Պորտուգալիային։ Մարոկկոյի այս հատվածի պատկանելիությունը Պուրտուգալիային հաստատվեց 1497 թվականին Տորդեսիլյասի  պայմանագրով։ 1513 թվականին քաղաքը հրաժարվեց տուրք տալուց, որից հետո  պորտուգալիացիները պատժիչ արշվախումբ ուղարկեցին հինգ հարյուր նավերով Բրագանի դուքս ֆեռնան Մագելանի գլխավորությամբ։Պորտուգալական նավատորմը գրավեց քաղաքն առանց դիմդրության։ Ազեմմուրը կրկին ամրացվեց, և քաղաքում տեղակայացված էր պորտուգալական կայազորը։1541 թվականին տնտեսական դժվարությունների պատճառով պորտուգալիացիները ստիպված եղան լքել։Դրանից հետո քաղաքն ընկավ սաադիների տիրապետության տակ, այնուհետև ֆրանսիական պրոտեկտորատի գոտում և ամբողջությամբ կորցրեց տնտեսական և ռազմավարական նշանակությունը։

Ազեմմուրում մնացել են բազմաթիվ եվրոպացիներ, որոնք ամբողջությամբ 1967 թվականին արտագաղթեցին Իսրայել Վեցօրյա պատերազմից անմիջապես հետո հաջորդած աքսորների հետևանքով։

## Ծանոթագրություններ

## Գրականություն
* Jean Darlet, *Monographie de la ville d’Azemmour* (1953)
* R. Ricard, *Êtudes sur l’histoire des Portugais au Maroc*, Coimbra 1955

## Արտաքին հղումներ
* Azemmour

Կատեգորիա:Աֆրիկայի բնակավայրեր
Կատեգորիա:Աֆրիկայի քաղաքներ
Կատեգորիա:Մարոկկոյի քաղաքներ
Իրանի շրջաններ

Իրանը պատմականորեն բաժանվել է շրջանների  մի շարք տարբեր ձևերով։ 2014 թվականից այն բաժանված է հինգ վարչական շրջանների (ֆարսի մանթաղե՝  منطقه շրջան, մանաթեղ՝ مناطق շրջաններ)։

## Աժյմյան վարչական շրջաններ
Իրանի երեսունմեկ նահանգները 2014 թվականի հունիսի 22-ին խմբավորվել են հինգ շրջանների՝ Ներքին գործերի նախարարության որոշման հիման վրա։ Այս փոփոխության մեջ դիտարկվել են գավառների հարևանությունը, աշխարհագրական դիրքը և նմանությունները։

Իրանի Սահմանադրությունը չի նախատեսում շրջաններ և դրանք երկրի բաղկացուցիչ միավորներ չեն, այլ գոյություն ունեն զուտ կառավարական վարչակազմի հարմարության համար։

Ըստ ՆԳՆ կառավարման զարգացման և մարդկային ռեսուրսների փոխնախարար Ջավադ Նասերիանի՝ մարզերի այս խմբավորման նպատակը սիներգիայի ստեղծումն էր, փորձի փոխանցումը, տեղեկատվության փոխանակումը և տարածաշրջանային զարգացումը։ Նաև, այն այժմ ապահովում է միջանկյալ մակարդակ, որտեղ նահանգները կարող են քննարկել իրենց խնդիրները միմյանց միջև՝ անմիջապես Թեհրան գնալու փոխարեն։

Մտադրությունն այն էր, որ յուրաքանչյուր շրջան կանոնավոր կերպով կազմակերպեր հիմնադիր գավառների գլխավոր կառավարիչների հանդիպումները` ռոտացիոն կերպով կազմակերպելով հանդիպման վայրը գավառների մայրաքաղաքներով։ Ընդունող նահանգը կնշանակի  յուրաքանչյուր հանդիպման նախագահին։ Յուրաքանչյուր շրջանի գլխավոր նահանգի կենտրոնում կստեղծվի տարածաշրջանային քարտուղարություն՝ Թեհրանում գտնվող Ներքին գործերի նախարարության կենտրոնակայանում՝ համակարգող բյուրոյով։

## Պատմական շրջաններ
1937 թվականին Իրանի տարածքը բաժանվեց տասը վարչական շրջանների՝ Շրջան 1, Շրջան  2, Շրջան  10 և այլն։ Օրինակ՝ Շրջան  7  կամ «Յոթերորդ նահանգ» համապատասխանում էր ներկայիս Ֆարս շրջանին՝ 1316 թ․ իսլամական ամսաթվի./1937 թ.  մերօրյա թվագրության տարածքային ստորաբաժանման ակտի համաձայն։

Պատմությունները, ճանապարհորդական գրքերը և տնտեսական վերլուծությունները հաճախ վերաբերում են ոչ այնքան պաշտոնական, Որքան պատմական կամ աշխարհագրական իրանական շրջաններին։ Դրանց սահմանները ֆիքսված չեն և հաճախ ժամանակի ընթացքում փոխվել են և միևնույն ժամանակ նույնիսկ համընկնում են։

## Ծանոթագրություններ

Կատեգորիա:Իրանի նահանգներ
Շարքային

[մինի|100px|աջից|[Հայաստանի ցամաքային զորքերի շարքային կոչման տարբերանշանը]]
**Շարքային** (նաև՝ **Շարային**), զինված ուժերի շարքային կազմի ամենակրտսեր զինվորական կոչումը, հրամանատարական՝ սպայական կազմին չպատկանող զինվորական։

## Հայաստան
[մինի|100px|աջից|[Հայաստանի ռազմաօդային ուժերի շարքային կոչման տարբերանշանը]]
Ըստ Հայաստանի «Զինվորական ծառայության անցնելու մասին» օրենքի, շարքային զինվորական կոչումը շնորհվում է՝
* Հայաստանի զինված ուժեր զորակոչված այն քաղաքացիներին, ովքեր զինկոմիսարիատից պետք է մեկնեն ծառայության վայր․
* Զինվորական կոչում չունեցող և պահեստազոր փոխադրվող քաղաքացիներին՝ պահեստազորում հաշվառվելիս․
* Ռազմաուսումնական հաստատություններ ընդունված քաղաքացիներին՝ գրանցելով որպես կուրսանտ․
* Պայմանագրային զինծառայության ընդունված և զինվորական կոչում չունեցող քաղաքացիներին՝ զորամասի անձնակազմի ցուցակներում գրանցելիս։

## Տես նաև
* Զինվոր

## Ծանոթագրություններ

Կատեգորիա:ԽՍՀՄ ԶՈՒ զինվորական կոչումներ
Կատեգորիա:ՀՀ զինված ուժերի կոչումներ
Ոտնահարված սրբություն

**«Ոտնահարված սրբություն»**, նկարիչ Վարդգես Սուրենյանցի կտավ։ Նկարել է 1895 թվականին, այս կտավը ցուցադրվել է Պերեդվիժնիկների 23-րդ ցուցահանդեսում։ Այժմ ներկայացվում է Հայաստանի ազգային պատկերասրահում մշտական ցուցադրությամբ։

Նկարի համար նյութ է ծառայել 1895 թվականին Վանի Վարագա ս. Նշան վանքի կողոպուտը։ Թեմայի կոնկրետությանը նպաստում են ոչ միայն կոթողի որոշակի պատմական և հնագիտական վերարտադրությունը, այլև Սուրենյանց-արվեստագետի անձնական հույզերը՝ կապված այդ դեպքերի հետ։

## Թեմատիկա
Սուրենյանցը ստեղծել է հայ ժողովրդի պատմությունը, 19-րդ դարի վերջի և 20-րդ դարի սկզբի հայկական կոտորածները պատկերող թեմատիկ կոմպոզիցիաների բարձրարվեստ շարք։ «Ոտնահարված սրբությունը» ի ցույց է դնում թուրքական իշխանությունների բարբարոսությունը հայ ժողովրդի կյանքի և հոգևոր բարձր մշակույթի հանդեպ։

Սուրենյանցի «Ոտնահարված սրբությունը» կտավում իր գեղարվեստական արտացոլումն է գտել հայ ժողովրդի ողբերգությունը, կտավն ինքնին բողոք է ընդդեմ հնադարյան հայկական մշակույթի բարբարոսական ոչնչացման։

## Նկարագրություն
Պատկերված է հին հայկական եկեղեցու սրահը, որտեղից նոր միայն հեռացել է թշնամին։ Մոխրագույն քարերը, հավասար ցերեկային լույսը, որը ողողել է կոմպոզիցիան, շեշտում են դեպքերին հաջորդած լռությունը։ Զուսպ, խիստ սյուների, գեղեցիկ ճարտարապետական զարդաքանդակներով հարուստ կամարների, ինչպես նաև հատակի քառակուսիների համաչափ ռիթմիկ ֆոնի վրա անկարգ թափված գրքերը, սպանված քահանայի դիակը, պոկված վարագույրը լակոնիկ և միաժամանակ մեծ տրագիզմով պատմում են թշնամու վայրագությունների մասին։ Նկարի կենտրոնում ընկած են դարերի ընթացքում հայ ժողովրդի ստեղծած ձեռագրերը, մագաղաթյա մատյանները, որոնք ներկայացված են որպես հայ ժողովրդի պայքարով և հերոսությամբ լցված անցյալի մարմնացումներ։

«Ոտնահարված սրբություն» կտավում, ինչպես և Սուրենյանցի այլ երկերում ճարտարապետական ինտերիերը ներկայացված է եկեղեցու ներսի պատկերումով։ Եկեղեցու ներքին տարածությունը ներկայանում է որպես ճարտարապետական կոթող, որպես երկնայինի ու երկրայինի, աշխարհի տարածության ամբողջություն։

Ի տարբերություն խաչքարի և սրբապատկերով սյունի, որոնք զուգահեռ են նկարի հարթությանը և ունեն ճակատային տեղադրություն, հորինվածքը կառուցված է անկյան տակ, որի վկայությունն է կիսաբաց դուռը և այն պսակող կամարը։

Ստեղծագործական եղանակի յուրահատկությունը ձևավորել է նաև պատկերի գաղափարական իմաստը։ Սուրենյանցը գիտակցաբար դիտողի հայացքն ուղղել է դեպի գրքերը, որոնք նաև բանալի են դառնում նկարի տարածական ընկալման համար։ Ստեղծագործության ընդհանուր հորինվածքը ստեղծված է ուղղահայացներից՝ որմնասյուների ու խաչքարի, շեղ գծերից՝ գրքերի տեսքով, ինչպես նաև անկյունագծով՝ նկարի խորքը գնացող մյուս պատկերների հաջորդականությամբ։

## Աղբյուրներ
* Զոհրաբյան Շ. «Վարդգես Սուրենյանցի նկարների կոմպոզիցիոն-տարածաչափական առանձնահատկությունները»
* Ադամյան Ա. «Վարդգես Սուրենյանց/Կենսամատենագիտություն»

## Ծանոթագրություններ

## Արտաքին հղումներ
* ՀԱՊ/ Շտեմարան
* Коллективный портрет армянской души Вардгеса Суренянца
* Մի կտավի պատմություն/ Ոտնահարված սրբություն

Կատեգորիա:1895 նկարներ
Կատեգորիա:Վարդգես Սուրենյանցի նկարներ
Լիբիական ծով

**Լիբիական ծով** (, ), անտիկ աշխարհագրական ավանդույթի համաձայն՝ Միջերկրական ծովի մի մասը Հյուսիսային Աֆրիկայի ափերի մոտ Սիրտիկիից մինչև Կրետե, Պելոպոնես և Սիցիլիա։

## Աշխարհագրություն
Ստրաբոնն իր «Աշխարհագրություն»-ում (ավարտվել է մոտ մ.թ.ա. 7 թվականին)՝ իր գլխավոր աշխատության մեջ բազմիցս հիշատակել է Լիբիական ծովը.

:*Սիրտիկիի և Կիրենաիկայի դիմացի ծովը կոչվում է Լիբիական և տարածվում է մինչև Եգիպտական ծովը [...], որը տարածվում է Կարթագենյան շրջանից մինչև Սիրտիկի։ Այս (Պելոպոնեսյան) ափի ծոցերը՝ առաջինը՝ [[Լակոնիա|Մեսենյան]], երկրորդը՝ [[Լակոնիկոս|Լակոնյան]] [...] լցված են Լիբիական ծովի ջրերով։ Կրետեն [...] ողողվում է Էգեյան և Կրետական ծովերով, իսկ հարավից՝ Լիբիական ծովով, Եգիպտականին հարող ծովով։*

Պլինիոս Ավագն իր «Բնական պատմության» V գրքի հենց սկզբում Լիբիական ծովը նկարագրել է այսպես.
:*Հույները Աֆրիկան անվանել են Լիբիա, իսկ դիմացի ծովը՝ Լիբիական ծով։ Այն սահմանափակվում է [[Եգիպտոս (հռոմեական նահանգ)|Եգիպտոսով]]։ Աշխարհի ոչ մի այլ մաս չունի ավելի քիչ ծովածոցեր, թեև արևմուտքում ծովափը ոլորուն է։ Նրա ժողովուրդների և քաղաքների անունները բացառությամբ տեղացիների կողմից բոլորովին արտասանելի է. նրանք հիմնականում ապրում են բերդերում:*
Լիբիական ծովը կոչվում է նաև Հարավային կրիտիկական ծով, Ծովային նավատորմի հիդրոգրաֆիական ծառայություն։ Երկու անուններն էլ ընդունվել են ազգային պաշտպանության նախարարության կողմից։

Արևելքում Լևանտական ծովն է, հյուսիսում՝ Հոնիական ծովը, իսկ արևմուտքում՝ Սիցիլիայի նեղուցը։ Այս ծովային տարածքում և Կրետեի մոտ կան մի քանի հունական կղզիներ՝ Գավդոս, Ղավդոպուլա (*Ղավդոպուլո*, *Գոձոպուլո*), Կուֆոնիսի (հնում՝ Լեֆկի), Խրիսի, Լուտրո Խանիա, Կոնիդա, Միկրոնիսի, Պաքսիմադիա և այլն։ Լիբիայի արևելյան ափին կան նաև մի քանի կղզյակներ՝ Բարդա (Պլատեա), Ուլբա և Ղուատիա։

Կրետեի հարավային ափը, որը սահմանակից է Լիբիական ծովին, ներառում է Աստերուսիա լեռները և Մեսարա հարթավայրը։ Այս տարածքը հնագույն բրոնզեդարյան զգալի բնակավայր է, ներառյալ Կոմմոսը, Այիա Տրիադան և Ֆեստոսը։

## Ծանոթագրություններ

## Գրականություն
* 

## Արտաքին հղումներ
* Լիբիական ծով

Կատեգորիա:Հունաստանի ծովեր
Borgward

**Borgward**, Գերմանիայի ֆեդերատիվ հանրապետությունում ստեղծված ընկերություն, գոյություն է ունեցել 1929-1961 թվականներին։ Ընկերությունը հիմնել է Կառլ Բորգվարդը (*Carl F. W. Borgward*), տեղակայված է եղել Բրեմեն քաղաքում։

Borgward group թողարկել է ավտոմեքենաներ Borgward, Hansa, Goliath և Lloyd ապրանքանիշերով։

Կառլ Բորգվարդի կողմից նախագծված առաջին մեքենան եղել է եռանիվ Blitzkarren մակնիշի ֆուրգոնը, որն ունեցել է 2 ձիաուժ հզորություն, այն հաջողությամբ է վաճառվել շուկայում։ Առավել պահանջված էր փոքր բյուջե ունեցող ընկերություններում որպես հարմար բեռնատար, ինչպես նաև օգտագործվում էր փոստային ծառայությունների կողմից։

1929 թվականին Բորգվարդտ դառնում է  Hansa Lloyd AG ընկերոթյուն տնօրեն և նախագծում է Hansa Konsul ապրանքանիշը։  Այսպես 1937 թվականին թողարկում է նոր Hansa Borgward 2000-ը, դրան հաջորդում է 2300 մոդելը, որը մնում է արտադրությունում մինչև 1942 թվականը։ Երկրորդ համաշխարհային պատերազմի ավարտից հետո շուկա է թողարկում Borgward Hansa 1500-ը։ Բորգվարդի գլխավոր ճարտարագետներից մեկը 1938-1952 թթ. եղել է Հուբերտ Մ. Մայնգաստը (Hubert M. Meingast):

1954 թվականին սկսում է արտադրել  Borgward Isabella մոդելները։ Այն դառնում է ընկերության թերևս ամենահայտնի մոդելը և թողարկվում է մինչև ընկերության գոյություն ունենալը։

1950-ական թվականների վերջին սկսում է արտադրել նաև սպորտային մեքենաներ, մասնավորապես 16 մխոցանի շարժիչով, որոնք հաջողությամբ օգտագործվել են  Formula Two-ի վազքուղում, իսկ մի քանիսը նույնիսկ F1 մրցություններում՝ 1961 թվականին։

Չնայած նրան, որ Borgward ընկերությունը ներմուծել էր մի քանի տեխնիկական ներդրումներ, այնուամենայնիվ շատ դժվար էր մրցակցել Opel և Volkswagen մեծ արտադրողների հետ, և 1961 թվականին ընկերությունը դադարեցրեց իր գործունեությունը սնանկության պատճառով։ Չնայած դրան ընկերությունը վճարեց իր բլոլոր պարտքերը։

## Ծանոթագրություններ

Կատեգորիա:Գերմանական ավտոմեքենաներ
Կատեգորիա:1929 հիմնադրված ընկերություններ
Կատեգորիա:1961 կազմալուծված ընկերություններ
Մահացածներ բեռնատարում (Սան Անտոնիո, 2022)

2022 թվականի հունիսի 27-ին Ամերիկայի Միացյալ Նահանգների Տեխաս նահանգի Սան Անտոնիո քաղաքի Լաքլենդ ռազմաօդային բազայի մոտ, տրակտորի բեռնատար-կցասայլում հայտնաբերվել է 46 դի։ Հաղորդվում է, որ մահերը տեղի են ունեցել Հարավային Տեխասում ապօրինի ներգաղթյալների մաքսանենգության ակնհայտ փորձի ժամանակ, և դա իր տեսակի մեջ մաքսանենգության ամենամահաբեր միջադեպն է Ամերիկայի Միացյալ Նահանգների պատմության մեջ։

## Նախապատմություն
2022 ֆինանսական տարվա ընթացքում գրանցվել է ԱՄՆ-Մեքսիկա սահմանը հատած ներգաղթյալների ռեկորդային քանակություն։ Իշխանությունները գրանցել են ավելի քան 2 միլիոն ներգաղթյալի ձերբակալություն։ ԱՄՆ մաքսային և սահմանների պաշտպանության տվյալները ցույց են տվել, որ մայիսին սահմանին անօրինական ներգաղթի ձերբակալությունները հասել են երբևէ գրանցված ամենաբարձր մակարդակին։ Նրանք մայիս ամսին սահմանի երկայնքով 239,416 ձերբակալություն են իրականացրել, ինչը 2 տոկոսով ավել է ապրիլի համեմատ՝ ըստ ընդհանուր տվյալների։

Սան Անտոնիոն հայտնի է որպես Տեխասից Միացյալ Նահանգներ տեղափոխվող ներգաղթյալների հիմնական տարանցիկ կետ։ Մաքսանենգները մեծ բեռնատարների միջոցով գաղթականներին տեղափոխում են  քաղաք, որը գտնվում է ԱՄՆ-Մեքսիկա սահմանից 150 մղոն հեռավորության վրա։ 2022 թվականի հունիսի սկզբին, Լոս Անջելեսում կայացած Ամերիկյան երկրների գագաթնաժողովի ժամանակ ԱՄՆ Ներքին անվտանգության նախարարությունը մանրամասներ է հրապարակել մարդկանց մաքսանենգության և չարտոնված ներգաղթի դեմ պայքարելու Ջո Բայդենի վարչակազմի ջանքերի վերաբերյալ։ Արևմտյան կիսագնդում մեկնարկած գործողությունների շարքը հանդիսանում է՝ տարածաշրջանում երբևէ իրագործված, մարդկանց մաքսանենգության դեմ պայքարի ամենախոշոր գործողություններից մեկի մի մասը, որտեղ ավելի քան 1300 աշխատակիցներ են մասնակցել, և մոտ 2000 մաքսանենգ է ձերբակալվել են ընդամենը երկու ամսվա ընթացքում]:

## Բացահայտում
Հունիսի 27-ին տրակտոր-կցասայլը հայտնաբերել են մոտակա հիմնարկի աշխատողները։ Տրակտոր-կցասայլում հայտնաբերվել է առնվազն 46 դի։ 16 հոգի ողջ են եղել և հոսպիտալացվել են։ Հաղորդվում է, որ մահերը տեղի են ունեցել առերեւույթ միգրանտների մաքսանենգության ժամանակ։ Երեք անձ բերման է ենթարկվել։

## Անդրադարձ
Տեխասի նահանգապետ Գրեգ Էբոթը և սենատոր Թեդ Քրուզը մեղադրել են ԱՄՆ նախագահ Ջո Բայդենին, ասելով, որ նրա «բաց սահմանների» քաղաքականությունն է հանգեցրել է այս դեպքին, և նրա «օրենքն իրականացնելուց հրաժարվելը» (...) «մահացու հետևանքներ է ունեցել»։ Մեքսիկայի նախագահ Անդրես Մանուել Լոպես Օբրադորը ափսոսանք է հայտնել մահերի համար և ասել, որ Մեքսիկայի կառավարությունը պատրաստ է աջակցել ԱՄՆ իշխանություններին։ Լոպես Օբրադորը  ասել է, որ ողբերգության պատճառը «մարդկանց թրաֆիքինգն»  է  և «հուսահատությունը»։

## Ծանոթագրություններ

Կատեգորիա:2022 իրադարձություններ
Կատեգորիա:Ամերիկայի պատմություն
Կատեգորիա:Իրադարձություններ ԱՄՆ-ում
Կատեգորիա:Մաքսանենգություն
Կատեգորիա:Տեխասի պատմություն
Միսակ Թերզիբաշյան

**Միսակ Թերզիբաշյան** (), հոլանդահայ ճարտարապետ։

## Կենսագրություն
Միսակ Թերզիբաշյանի մայրը՝ Վապպու Վիուհան, ծագումով ֆինն է, նրա հայրը՝ տեքստիլի դիզայներ Էդվարդ Թերզիբաշյանը, հայ է։ 1985-1991 թվականներին սովորել է Էյնդհովենի տեխնոլոգիական համալսարանում՝ ստանալով ճարտարապետության, քաղաքային դիզայնի և շինարարական գիտությունների գծով դիպլոմ։

Ավարտելուց հետո 1991-1994 թվականներին նա աշխատել է որպես ճարտարապետ Քյոլնում։ 1994-2003 թվականներին ճարտարապետական կարիերան շարունակել է Նիդերլանդների տարբեր գրասենյակներում։ 2003 թվականին Թերզիբաշյանն Էյնդհովենում հիմնել է *UArchitects* ճարտարապետական ստուդիան։ Նա տարբեր մունիցիպալիտետների բարեկեցության հանձնաժողովի անդամ է և պարբերաբար հրապարակումներ է անում *de Architect* կայքում։

## Մրցանակներ և առաջադրումներ
2003 թվականից սկսած Միսակ Թերզիբաշյանը ստացել է ազգային և միջազգային մրցանակներ և առաջադրվել է անվանակարգերում, ներառյալ՝ Բոխոլտի համայնքային դպրոցի առաջին մրցանակը, Դիրկ Ռոզենբերգի մրցանակը *'t Hofke*-ի հետ 2015 թվականին, Վիկտոր դե Ստյուերսի մրցանակը *IKC de Geluksvogel*-ի հետ 2017 թվականին։ Մյուս մրցանակների թվում են *Edu Build Award*-ը 2011 թվականին, գերմանական դիզայնի մրցանակը *Split-View*-ի հետ 2014 թվականին, Ամերիկյան ճարտարապետության մրցանակը «Կրթություն» անվանակարգում 2016 թվականին և BB Green մրցանակը 2017 թվականին Չինաստանում՝ ժամանակակից կոլեկտիվ կյանքի համար, երկրորդ մրցանակը *World Architecture & Design Awards 2019*-ում *IKC de Geluksvogel*-ի հետ։ Worldwide Brick Award մրցանակի համաշխարհային 2019 թվականի կարճ ցուցակի անվանակարգի ներկայացում *IKC de Geluksvogel*-ի հետ։

## Ծանոթագրություններ

Կատեգորիա:Հայերը Ֆինլանդիայում
Կատեգորիա:նիդերլանդահայեր
Բենիկ Աբրահամյան

**Բենիկ Աբրահամյան** (, ), հայազգի վրացի թեթև ատլետ, գնդի հրման մասնագետ։  2007 թվականից հանդես է գալիս Վրաստանի թեթև ատլետիկայի հավաքականում, ազգային առաջնությունների հաղթող և մեդալակիր, Ռիո դե Ժանեյրոյի ամառային օլիմպիական խաղերի մասնակից։

## Կենսագրություն
Բենիկ Աբրահամյանը ծնվել է 1985 թվականի հուլիսի 31-ին, Թբիլիսի քաղաքում։ Միջազգային ասպարեզում ակտիվորեն հանդես է եկել 2007 թվականից։ 2010 թվականին հանդես է եկել Վրաստանի հավաքականի հիմնական թիմի կազմում և մասնակցել Մարսայում կայացած Եվրոպայի թիմային առաջնությանը, երրորդ լիգայում զբաղեցրել 6-րդ տեղը։ 2011 թվականին Փարիզում կայացած Եվրոպայի փակ առաջնությունում չի կարողացել դուրս գալ եզրափակիչ՝ 17, 20 մետր արդյունքով։

Մի շարք հաջող ելույթների շնորհիվ Աբրահամյանն իրավունք է ստացել պաշտպանելու երկրի պատիվը 2016 թվականի Ռիո դե Ժանեյրոյում կայացած ամառային օլիմպիական խաղերում՝ գնդի հրման նախնական որակավորման փուլում սահմանելով անձնական ռեկորդ՝ 18,72 մետր, բայց չի անցել եզրափակիչ։

Ռիոյի Օլիմպիական խաղերից հետո Աբրահամյանը մնացել է ակտիվ մարզիկ և շարունակել մասնակցել թեթև ատլետիկայի տարբեր մրցումների։ 2020 թվականի փետրվարին Թբիլիսիում անցկացվող մրցումներում սահմանել է անձնական ռեկորդ փակ տարածքում՝ 19,09 մետր։

## Հիմնական արդյունքներ

## Ծանոթագրություններ

Կատեգորիա:Հայ թեթևատլետներ
Կատեգորիա:Վիրահայ մարզիկներ
Ադիլաբադ

**Ադիլաբադ**, քաղաք Հնդկաստանի Թելանգանա նահանգում, որի կազմի մեջ մտնող շրջաններից մեկի վարչական կենտրոնն է։ Հռչակվել է որպես բամբակի մշակության կենտրոն, ստացել «Սպիտակ ոսկու քաղաք» մականունը։ Կոչվում է նաև «Հարավային Հնդկաստանի դարպաս»։ Ընկած է նահանգի մայրաքաղաք Հայդարաբադից 304 կիլոմետր դեպի հյուսիս, ծովի մակերևույթից 264 մետր միջին բարձրության վրա։ Զբաղեցնում է 35,5 քառակուսի կիլոմետր տարածք։ Բնակչության թվաքանակը 2021 թվականի տվյալներով եղել է 139.383: 2016 թվականին քաղաքը բաժանվել է չորս շրջանի՝ Ադիլաբադ, Նիրմալ, Ասիֆաբադ, Մանչերիալ։ Առավել տարածված խոսակցական լեզուն տելուգուն է։ Գործածվում են նաև մահարաթի, հինդի, ուրդու, գոնդի լեզուները։

Բնակավայրն իր անունն ստացել է Բիջապուրի սուլթան Մուհամմադ Յուսուֆ Ադիլ շահի (1450–1510 թթ.) պատվին։

Քաղաքի ու նրա մերձակայքի տեսարժան վայրերից են Կունթալա և Պոչարա ջրվեժները։

## Ծանոթագրություններ

## Արտաքին հղումներ
* Ադիլաբադի համայնքապետարան 

Կատեգորիա:Հնդկաստանի բնակավայրեր
Կատեգորիա:Հնդկաստանի քաղաքներ
Լարիսա Պետրոսյան

**Լարիսա Սուրենովնա (Սուրենի) Պետրոսյան** (ստեղծագործական կեղծանունը՝ Լարա Յան, ), հայկական արմատներով ռուս և վրացի երգչուհի և ֆոտոմոդել։ Ճանաչվել է Վրաստանի 2017 թվականի առաջին վիցե միսս և Միս Տիեզերք Վրաստան 2018։ Մասնակցել է «Միսս Տիեզերք  2018» մրցույթին։

## Կենսագրություն
Ծնվել է Վրաստանի Թելավ քաղաքում, հայ-վրացական ընտանիքում։ Մայրը վրացի է, հայրը՝ հայ, ով ծնվել և մեծացել է Վրաստանում։ Լարիսան 20 տարի ապրել է Նովոչեբոկսարսկ քաղաքում (Չուվաշիա, Ռուսաստան)։ 1998-2008 թվականներին հաճախել է Նովոչեբոկսարսկի թիվ 17 դպրոցը։ Վոկալով սկսել է զբաղվել 10 տարեկանից, 14 տարեկանից մասնակցել է տարբեր երաժշտական մրցույթների, անցել է Նոր ալիքի ընտրական փուլը, մասնակցել է երաժշտական նախագծերի Ուկրաինայում, որոնք անցկացվել են ռուս պրոդյուսերներ Վալերի Մելաձեի և Ֆիլիպ Կիրկորովի հովանու ներքո։

2007 թվականի հունիսի 4-ին մանկական կոլեկտիվը՝ «Մաքսի» վոկալ ստուդիան (ղեկավար՝ Վ. Է. Տյուլկանով) մասնակցել է «Կամերտոշա» (Կոզմոդեմյանսկ) մանկական էստրադային երգի տարածաշրջանային մրցույթին, «Մաքսի» ստուդիայի մենակատար Լարիսա Պետրոսյանը դարձել է մրցույթի դափնեկիր։ 2007 թվականի մարտի 31-ից ապրիլի 4-ը «Մաքսի» ստուդիայի մենակատարները (ղեկավար՝ Վ. Է. Տյուլկանով) մասնակցել են «Բաց Եվրոպա» գեղարվեստական և երաժշտական ստեղծագործության IV միջազգային փառատոնին (Մոսկվա)։ Լարիսա Պետրոսյանի ստուդիայի սաները, հանդես գալով էստրադային վոկալի ժանրում, լավ պատրաստվածություն դրսևորեցին, անցան ընտրական փուլերը և ելույթ ունեցան մրցույթի եզրափակիչ մասում։ 2008 թվականին Նովոչեբոկսարսկում կայացած «Ռուսաստանի երիտասարդ ձայներ» մրցույթում նա դարձավ դափնեկիր։

2011 թվականի փետրվարի 23-ից փետրվարի 28-ը Սանկտ Պետերբուրգում անցկացվել է էստրադային երգեր կատարողների 5-րդ միջազգային մրցույթը՝ «Ճանապարհ դեպի աստղեր»։ Արդյունքում Լարիսա Պետրոսյանը (Թելավ, Վրաստան) ստացել է Լեհաստանում կայանալիք մրցույթի անվճար կեցության հրավեր։ Մասնակցել է Ուկրաինայում կայացած մի նախագծի, որտեղ Կիրկորովն ու Անի Լորակը աստղեր են փնտրել, այնտեղ հասնելով եզրափակիչ։ Վրաստանում մասնակցել է «Ձայն» շոուին։ Եղել է ռուսական Volga Models մոդելային գործակալության մոդել։ 2017 թվականին դարձել է «Առաջին Վիցե Միսս Վրաստան - 2017» տիտղոսակիր։ 2018 թվականին մասնակցել է «Միսս Տիեզերք» մրցույթին։

## Տիտղոսներ
* «Վիցե-Միսս Նովոչեբոկսարսկ - 2010»,
* «Վիցե-Միսս Չուվաշիա - 2010»,
* «Միսս տաղանդ - 2010»,
* «Միսս Վոլգա - 2011» մրցույթում «Միսս տաղանդ»,
* «Չուվաշիայի թոփ մոդել - 2012
* Առաջին Վիցե Միսս Վրաստան 2017
* Միսս Տիեզերք Վրաստան 2018
* Առաջին Վիցե Միսս Օֆիս 2020 Մոսկվա

## Ծանոթագրություններ

Կատեգորիա:Վիրահայ երգչուհիներ
Կատեգորիա:Վիրահայ երաժիշտներ
Կատեգորիա:Երաժիշտներ այբբենական կարգով
Կատեգորիա:Հայ մոդելներ
Կատեգորիա:Բեմական կեղծանուններ
Նանդամուրի Տարակա Ռամա Ռաո Ավագ

**Նանդամուրի Տարակա Ռամա Ռաո** (, , հայտնի է նաև **Ն. Տ. Ռամա Ռաո**, **ՆՏՌ** անուններով. ), հնդիկ դերասան, ռեժիսոր, պրոդյուսեր, ինչպես նաև քաղաքական գործիչ, որ երեք ժամկետ անընդմեջ վարել է Հնդկաստանի Անդհրա-Պրադեշ նահանգի կառավարության ղեկավարի՝ գլխավոր նախարարի պաշտոնը։ 1982 թվականին հիմնել է *Տելուգու Դեսամ* կուսակցությունը։ ՆՏՌ-ն համբավվել է նաև նրանով, որ եղել է Անդհրա-Պրադեշի՝ որպես յուրահատուկ մշակութային ինքնատիպություն ունեցող տարածքի ջատագով։

## Կենսագրություն
Ծնվել է 1923 թվականի մայիսի 28-ին գյուղացու ընտանիքում։ Սովորել է Վիջայավադա քաղաքում, մասնակցել ուսանողական ներկայացումներին՝ հաճախ հանդես գալով կանացի դերերի կատարումով։ Այդ ժամանակաշրջանի նրա աշխատանքներից ուշադրության է արժանացել հատկապես իշխան Սալիմի կերպարի մարմնավորումը «Անարկալի». պիեսի բեմադրությունում։ Երիտասարդ Նանդամուրին մի կարճ ժամանակ Գունտուրում աշխատել է որպես գրասենյակային կլերկ։

Մեծ էկրանին նրա առաջնելույթը եղել է 1949 թվականին ռեժիսոր Լ. Վ. Պրասադի նկարահանած *Mana Desam* ֆիլմում։ Հաջորդ տարի նա հանդես է եկել *Palletoori Pilla* ֆիլմի գլխավոր հերոսի կերպարի մարմնավորմամբ։ Այնուհետև դադարեցրել է համագործակցությունը Պրասադի հետ, երկու տարվա պայմանագիր կնքել Vijaya Studios ընկերության հետ։ Հաջորդած տպավորիչ դերակատարումների շնորհիվ դարձել է տելուգու լեզվով իրականացվող կինոարտադրության առաջատար աստղը՝ Ակինենի Նագեսվարա Ռաոյի հետ մեկտեղ։ 1957 թվականին *Mayabazar* ֆիլմում առաջին անգամ խաղացել է Կրիշնա աստծու դերը. հետագայում ՆՏՌ-ն այդ աստծուն մարմնավորել է ևս 17 կինոնկարներում։

1968 թվականին Հնդկաստանի կառավարության կողմից նա արժանացել է Պադմա Շրի շքանշանի։ 1969 թվականին նրան շնորհվել է Հնդկաստանի ազգային կինոմրցանակ՝ *Varakatnam* ֆիլմի ռեժիսուրայի համար, ֆիլմ, որը ճանաչվել է տելուգու լեզվով ստեղծված լավագույն կինոնկար։  Նանդամուրի Տարակա Ռամա Ռաո Ավագը դարձել է նաև Filmfare Award-ի առաջին դափնեկիրը «Տղամարդու դերի լավագույն կատարում» անվանակարգում՝ 1973 թվականին տելուգու լեզվով նկարահանված *Badi Panthulu* ֆիլմի գլխավոր հերոսի կերպարը տպավորիչ կերպով մարմնավորելու համար։

## Պատկերասրահ

NT Rama Rao.jpg|Նանդամուրի Տարակա Ռամա Ռաոն Անդհրա-Պրադեշ նահանգի գլխավոր նախարար
NT Rama Rao statue at NTR Circle, Anantapur.jpg|Ռամա Ռաոյի հուշարձանը Անանտապուրում
NTR Memorial.jpg|Ռամա Ռաոյին նվիրված հուշահամալիրը Հայդարաբադում
NT Rama Rao 2000 stamp of India.jpg|Ռամա Ռաոյի դիմապատկերով հնդկական դրոշմանիշ. 2000 թ.


## Ծանոթագրություններ

## Արտաքին հղումներ
* 
* Article on NTR in BBC Telugu
* Telugu Desam Website

|-

|-

Կատեգորիա:20-րդ դարի դերասաններ
Կատեգորիա:20-րդ դարի ռեժիսորներ
Կատեգորիա:Անձինք նամականիշերի վրա
Կատեգորիա:Կինոդերասաններ
Կատեգորիա:Կինոռեժիսորներ
Կատեգորիա:Հնդիկ դերասաններ
Կատեգորիա:Հնդիկ կինոդերասաններ
Կատեգորիա:Հնդիկ կինոռեժիսորներ
Կատեգորիա:Հնդիկ պրոդյուսերներ
Կատեգորիա:Հնդիկ ռեժիսորներ
Կատեգորիա:Հնդիկ սոցիալիստներ
Կատեգորիա:Հնդկաստանի քաղաքական գործիչներ